**Imanbek**, толық есімі **Иманбек Маратұлы Зейкенов** (21 қазан 2000 жыл, Ақсу, Павлодар облысы)  — Қазақстанда, сондай-ақ Ресей, Украинада Imanbek Music лейблымен танымал қазақ продюсері және хаус-музыка ремиксері. 2019 жылы Saint Jhn-ның "Roses" әніне өзінің ремиксін жасау арқылы халықаралық деңгейде танымал болды.

Мансабы
-------

Арғын тайпасының Бәсентиын руының Иман бөлімінен шыққан. Қазақстанда дүниеге келген ол 8 жасында алғаш рет әкесі сыйлаған гитарада ойнаған. Теміржол институтында оқып жүргенде, ол Ақсу теміржол станциясында жұмыс істей бастады. Иманбек 17 жасында 2017 жылдан бастап ремикс жасауды жалғастырды. Ресейлік Effective Records лейблі арқылы  атты америкалық рэпердің «Roses» әніне ремикс жасады. Ремикс Saint Jhn қатысуынсыз жасалды, өйткені рэперге Instagram арқылы байланысу әрекеттері сәтсіздікпен аяқталып, Иманбек жауап ала алмады. Ремикстелген ән бүкіл Еуропадағы, соның ішінде Бельгия, Мажарстан, Нидерланд, Польша, Үндістан және Швециядағы көптеген чарттарда көзге түсті және Shazam World-да 3-ші орында болды. Ремикстің сәттілігі мен танымалдылығына сүйене отырып, 2016 жылы жазылған түпнұсқа ән 2019 жылы US Billboard, British Singles Chart және Аустрия, Канада, Дания, Франция, Германия, Ирландия сияқты басқа елдердің чарттарына шықты. Ол өзінің алғашқы әнін Spinnin Records Drama Records-та шығарды.

"100 ЖАҢА ЕСІМ"
---------------

31 қазан 2019 жылы «Қазақстанның 100 жаңа есімі» мемлекеттік жобасының жеңімпазы атанды. Иманбек Зейкенов 24062 дауыс нәтижесінде «Мәдениет» номинациясында бірінші орынға иеленді.

"GRAMMY"
--------

АҚШ Ұлттық Өнер және дыбыс жазу академиясы "Үздік Ремикс" категориясы бойынша Иманбек Зейкеновті марапаттады. "Грэмми" рәсімі 31 қаңтарда өтуі керек еді, бірақ пандемияға байланысты ол 14 наурызда онлайн форматта өткізілді. Ал номинанттар 2020 жылдың қараша айының соңында жарияланған болатын. 

"Анама және әкеме рахмет. Менің командама және Effective Records лейбліне рахмет. Менің менеджерім Кириллге рахмет. Рахмет, "Грэмми"", - деп ол марапат алғаннан соң алғыс айтқан болатын.

Дискографиясы
-------------

### Синглдар

| Атауы | Жыл | Жоғарғы орындар |
| --- | --- | --- |
| Аустрия | Бельгия | Германия | Италия | Нидерланд | Норвегия | Жаңа Зеландия | Швеция | Швейцария | АҚШ |
| « Roses » (Imanbek remix) (Saint Jhn ) | 2019 | 3 | 3 | 4 | 5 | 4 | 4 | 2 | 5 | 2 | 30 |

### Басқа шығарылымдар

Иманбектің тағы бірнеше шығарылымдары бар, ең негізгілері: 

* "Take Me" (O'Neill-мен бірге)
* "Hot" (Parah Dice-пен бірге)
* "Smoke It Up" (Stephanskiy-мен бірге)
* "Dope"
* "Clandestina" (with FILV & Edmofo featuring Emma Peters)
* "Romantic Dance" (DJ DmimixeR feat. MURANA)

Дереккөздер
-----------

1. ↑  vk.com Imanbek Zeykenov page
2. ↑  Железнодорожник из Аксу, создавший всемирно известный ремикс на "SAINt JHN - Roses": кто он  (орыс.). *Caravan.kz* (October 30, 2019). Тексерілді, 13 қаңтар 2020.
3. ↑  Reddit: Why did rapper SAINt JHN ignore the "Roses" remix author, who makes him famous?
4. ↑  Imanbek - Dope  (ағыл.). *spinninrecords.com*.
5. ↑  Иманбек Зейкенов  (орыс.). *100janaesim.ruh.kz*.
6. ↑  Roses (Imanbek Remix). *austriancharts.at*. Тексерілді, 6 сәуір 2020.
7. ↑  Roses (Imanbek Remix). *ultratop.be*. Тексерілді, 6 сәуір 2020.
8. ↑  Roses (Imanbek Remix). *italiancharts.com*. Тексерілді, 6 сәуір 2020.
9. ↑  Roses (Imanbek Remix). *dutchcharts.com*. Тексерілді, 6 сәуір 2020.
10. ↑  Roses (Imanbek Remix). *Norwegiancharts.com*. Тексерілді, 6 сәуір 2020.
11. ↑  Roses (Imanbek Remix). *swedishcharts.com*. Тексерілді, 6 сәуір 2020.
12. ↑  Roses (Imanbek Remix). *hitparade.ch*. Тексерілді, 6 сәуір 2020.
13. ↑  Saint Jhn & HSI. ''*Billboard magazine*.